JohanHeinsen/ENO huggingface dataset:
Odense Adresse-Contoirs Efterretninger, 1848-04-10
Fædrelandet, af 8 April melder: Jfølge de fra Slesvig til Kjøbenhavn ankomne Rapporter er Hs. Maj. Kongen ankommen til Sønderborg i Torsdags den 6te Kl. 31 Middag. - Et Hovedangreb havde været paatænkt paa Stillingen ved Bau, der ikke var gunstig for Fjenden. Ved en Rekognoscering mod hans høire Flanke i Krusanskoven forefaldt en lille Fægtning, hvorved vore Tropper havde 1 Død (af 3die Jægerkorps). At komme i yderligere Træfning med Fjenden, var umuligt, da han strax forlod Bau og i stor Hast trak sig tilbage. - Hovedkorpset General Hedemann og venstre Flankekorps (Oberst Schleppegrell) ere nu stødte sammen og ville meget snart angribe Flensborg, ifald denne By ikke alt er rømmet af Fjenden, hvilket Man formoder deraf, at Man seer flere Dannebrogsflag vare fra Husene. - Fra et mod Vestkysten under Kapitain Mechlenburg udsendt Detachement er der indløbet Melding. Der hersker blandt Beboerne stor Angst for ikke uniformerede Tropper, af hvilke de have lidt meget. J Tønder var forefundet 170 Geværer, der vare afsendte til Ribe. - Den 12te, af lutter Slesvigere bestaaende Bataillon har viist et saa udmærket Forhold, at Man har viist den den Ære, at gjøre den til Avantgarde, hvorfor en fra Bataillonen afsendt Deputation har takket Generalkommanden. Gjentagne Deputationer fra Als og Sundevit have fremstillet Ophævelsen, af Bøndernes Forhold til Hertugen af Augustenborg som deres høieste Ønske. - Den 6te, Middag, er ifølge en fra Flotillen ligeledes idag indløben Melding - Briggen Mercurius fra Kekenis (paa Als) detacheret sydefter. Samme Dags Eftermiddag ankom Kapitain Krenchell til Sønderborg med 2 Bombechalupper og 2 dito Joller, slæbte af Dampbaadenne Maagen" og Dragen." Samtidig overførte Kapitain Bille med Hekla" Tropper til Holis, hvor Korvetten "Najaden" ligger. Om Aftenen ankom Kommandeurkapitain Paludan paa Skirner" og overtog strax Kommanden. Han har heiset sin Stander, paa "Geiser." - Den 7de om Morgenen afgik Kapitain Krenchell med de 3 Kanonfartøier til Holnæs, det 4de sendtes til Apenrade. Korvetten Galathea" var under Opseiling.
Odense Adresse-Contoirs Efterretninger, 1848-04-10
Fra Svendborg berettes under 8de. "Dampskibet Hertha Lieut. Vrisberg, ankom hertil i Formiddags fra Sønderborg, som det forlod i Morges Kl. 5. Hs. Maj. Kongen var i Onsdags ankommen til Sønderborg og har taget Bopæl i et Privathuus. Jgaar skeete et Angreb af Roflotillen under Kapt. Krenchel mod Holis, som Oprørerne havde forskandset og besat med 2 Feltkanoner; samtidig skeete et Angreb paa Samme fra Landsiden af 6000 Md. danske Tropper. Forskandsningen blev demoleret og Oprørerne flygtede til Flensborg. Man træffer Anstalter til at fordrive Oprørerne derfra. Korvetten Najaden, Briggen "St. Thomas, Dampskibet Hecla", samt Roflotillen have indtaget en slagfærdig Stilling udfor Flensborg, og Man ventede hvert Øieblik at Kampen vilde begynde. Ved Rinkenis, paa venstre Jndløb af Flensborg Fjord, var igaar forefalden en Forpostfægtning, hvorved Oprørerne dreves tilbage. Ved Angrebet paa Holnis skal paa dansk Side være falden een Mand. (Sv. A.)¬
Odense Adresse-Contoirs Efterretninger, 1848-04-10
J Onsdags rykkede det frivillige Jægerkorps fra Horsens ind i Ribe; dets Anfører, Major v. Juel har for Øieblikket den øverste Kommando i Byen. Da Ribe Byes Frivillige under Lieut. Siemsen med de tilkomne Forstærkninger (deriblandt et Frikorps fra Randers) den 4 ds. vare ankomne til Tønder, udbragtes paa Torvet et kraftigt Hurra for Hs. Maj. Kongen, der istemmedes af den tilstedeværende Folkemængde. 8 a 10 af Byens meest kompromitterede Schleswigholsteinere vare flygtede, hvorved idetmindste en af dem havde viist sig i sin hele Jammerlighed, nemlig Kjøbmand Todsen, der Dagen før høitideligen havde erklæret, ikke at ville forlade Byen saalænge der randt Blod i hans Aarer, Friserne vare af nogle Schleswigholsteinere, der antoges at have meest Jndflydelse paa dem, i flere Dage forgiæves bearbeidede for at komme Tønder til Hielp; ikke en Mand rørte sig.
Odense Adresse-Contoirs Efterretninger, 1848-04-10
Bøndernes Stemning i Egnen er ivrigen dansk. Ribe Naboer, Landboerne i de omliggende Byer, have fulgt Obberkjærs Exempel og tilsendt Byen et ikke ubetydeligt Qvantum Korn og nogle Penge til Understøttelse for de Trængende af Byens Jndvaanere, som maae offre en Deel af deres Tid til Vaabenøvelser &c. (Rib. Av.)
Odense Adresse-Contoirs Efterretninger, 1848-04-10
Krigsministeren bekjendtgjør herved, at der af frivillige Heste er leveret saa mange i de sidste Dage, at Armeen ikke foreløbigen vil kunne have Brug for flere, hvorfor Jndsendelsen af saadanne Heste til Kjøbenhavn bedes standset, eftersom det ikke vil være muligt at skaffe Staldrum til dem. - Dhrr. Redacteurer af Provindsbladene bedes at bidrage til dettes Publication. Efter Befaling W. D. W. Lehmann, Adjutant. Borsh." beretter, at det Altonaer Vagtskib den 3 de er løbet af Stabelen under tydsk Flag og har stillet sig til den provisoriske Regjerings Disposition. Kieler Korr." indeholder en ynkelig Klage over, at saamange af Kiels Jndvaanere udvandre, og stiller navnlig en Opfordring til Kiels Damer om at blive, da de bør hjælpe til at bære Stadens Lidelser, ligesom de forhen have nydt dens Glæder.
Odense Adresse-Contoirs Efterretninger, 1848-04-10
J Løverdags er Krigsministeren afgaaet til Hæren.
Odense Adresse-Contoirs Efterretninger, 1848-04-10
De Frivillige fra Ribe have i Lygumkloster fængslet og sendt til Ribe tre ivrige Schleswigholsteinere, Amtsforvalter Harbon, Dr. Rolff og Gjæstgiver Jbsen. Da Troppen, blandt andet forstærket med 1 Kompagni Jnfanteri og 20 Mand Kavalleri, under Kapitain Mecklenborg ankom for Tønder, begav Lieutenant Jensen-Tusch sig med en eneste Dragon ind i Byen og forlangte af den paa Raadhuset forsamlede Magistrat Qvarteer for Korpset, hvilken Begjering efter nogle Jndvendinger opfyldtes. Senere ankom en Eskadron af 3die Dragonregiment til Tønder, men forlod igjen Dagen efter tilligemed de frivillige Tropper Staden, hvor den fuldkomneste Rolighed herskede. J Fredags er til Generalkommanden i Haderslev indtruffet en Skrivelse, hvori Tønder Magistrat undskylder Anerkjendelsen af den provisoriske Regjering med den Paastand, at Staden ellers vilde være blevet Skuepladsen for Anarki, men dernæst erklærer, at den nu igjen er vendt tilbage til Lydighed og har underkastet sig sin retmæssige Herre, Kongen af Danmark. (Apenr. Ugebl.)
Odense Adresse-Contoirs Efterretninger, 1848-04-10
Fra Apenrade skrives under 8 ds.: "Jdag er Generalkommanden flyttet herfra længere Syd paa Lieutenant v. Rosen er forbleven som Kommandant her.
Odense Adresse-Contoirs Efterretninger, 1848-04-10
J de sidste Dage har vor Stad bestandig havt 45000 Mand Militair inden sine Mure, nu er Størstedelen afmarscheret. Det herimellem og Flensborg forsamlede Armeekorps udgjør 15-16,000 Mand; Mandskabet er besjælet af den bedste Stemning, og brænder efter at komme til at maale sig med Fjenden. Artilleriet er ogsaa kommet herigjennem, og Alting hentyder paa, at der enten idag eller imorgen vil forefalde noget Vigtigt for Flensborg.
Odense Adresse-Contoirs Efterretninger, 1848-04-10
J Fredags er fra Krigsministeriet kommen Ordre om at Fæstningsarbeiderne ved Kjøbenhavn indtil videre skulle ophøre. - Det frivillige Korps af Herregaardsskytter vil en af Dagene drage over til Slesvig for at deeltage i Felttoget, Korpset er henved 500 Mand stærkt og bestaaer af udmærket gode Skytter. - Alene Holbek Amt har stillet 240 Heste til Krigsministerens Disposition og tilbudt langt flere, dersom det behøves.
Odense Adresse-Contoirs Efterretninger, 1848-04-10
- Dampskibet "Jris" medbragte i Fredags 400 Søfolk fra Jyllands Vestkyst til Flaadens Tjeneste. Som vi erfare, skal Linieskibet Christian den Ottende" udrustes. (Flp.)
Odense Adresse-Contoirs Efterretninger, 1848-04-10
Hensigten med de til Rendsborg ankomne preussiske Tropper antages at være den at danne en Garnison der. - Fra Eckernførde er ankommen Beretning om at Stemningen der i Byen havde aldeles udtalt sig for den danske Sag. (S. Bl.)
Odense Adresse-Contoirs Efterretninger, 1848-04-10
Den saakaldte slesvig-holsteenske Regjering har den 31 Marts begivet sig til Rendsborg. Paa Gottorp ere kun to Kontoirchefer og to Kancellister blevne tilbage.
Odense Adresse-Contoirs Efterretninger, 1848-04-10
Til den kjøbenhavnske Kommittee til Modtagelse af frivillige Bidrag til Statsfornødenhederne var den 6 April indkommet c. 30,000 Rbd. foruden nogle Effecter, hvoriblandt fra Hs. Kongl. Høihed Prindsesse Caroline et fuldstændigt Sølvtoilette.
Odense Adresse-Contoirs Efterretninger, 1848-04-10
Faaborg den 8 April. Angaaende Kanonaden igaar have vi endnu Jntet erfaret. Med fuld Armatur og iførte 6te Bataillons Uniform indtraf hertil iaftes 6 unge Mænd af den dannede Klasse; de havde i Kjøbenhavn frivillig tiltraadt Fædrenelandsforsvarernes Tal og skulle nu møde ved den paa Als værende 9de Bataillon. Beværtning, Logis og Befordring herfra til Boyden paa 2 Vogne blev dem givet uden Betaling.
Odense Adresse-Contoirs Efterretninger, 1848-04-10
Odense. (Af et Brev fra Skanderborg dat. den 8 April). Fra Skanderborg reiste idag til Horsens 22 velbevæbnede Frivillige tilhest (hvoriblandt en Hr. v. Holstein-Rathlou, Kammerjunker Mylius og Hr. Benzon til Benzon) for at støde til Armeen og fægte for den retfærdige Sag. Vort jublende Hurra ledsagede dem. De bare alle et hvidt Kors paa den venstre Arm. - Skanderborgerne agte at organisere et lidet Frikorps, hvortil ogsaa Pengebidrag til Armatur er indsamlet. Ligeledes er Sammenskud foranstaltet til Anskaffelse af et Par Stridsbeste. - J Rye Sogn har Sognepræsten Hr. Schierning faaet 6 a 700 Rbd. indsamlet til at armere Sognets frivillige Mandskab. Som Kiendetegn bære de alle et hvidt Kors paa rød Grund. Vi have imorges (den 10de) modtaget Hamborger Aviser for 5 og 6 ds. Den 5te om Efterm. ankom den anden Afdeling af de preussiske Tropper til Hamborg og marscherede strax til Altona. Børsenh. tilføier under 6 ds, i en Efterskrift, at disse Tropper ere den 6te om Morgenen marscherede igjennem Rendsborg og blevne indqvarterede nordfor Rendsborg, i slesvigske Landsbyer. - Hertugen af Augustenborg er den 6te afgaaet fra Hamborg til Berlin. - Den oprørske Regjering har indtil videre forbudt de schleswig-holsteinske Skibe at besøge danske Havne.
Odense Adresse-Contoirs Efterretninger, 1848-04-10
- Fra Rendsborg skrives, at Bremer i Stændermødet den 4 ds. har meldt, at de preussiske Tropper inden 3 Dage vilde være bragte paa 4000 Mand, at disse Tropper vilde blive stillede til den provisoriske Regjerings Disposition (see nedenfor den preussiske ministerielle Erklæring!), at de tydske Regjeringer, der havde Deel i det 10de Armeekorps, i faa Dage vilde sende Krigshjelp (Tropperne stode allerede ved den hannoversk-holsteenske Grændse) og at Andragendet om Slesvigs Optagelse i det tydske Forbund havde fundet den venligste Modtagelse ved Forbundsforsamlingen uden at der dog hidtil var bleven fattet en Beslutning desangaaende. - Endvidere skrives fra Rendsborg under 5 April, at der i Anledning af den provisoriske Regjerings Skrivelse til Kongen af Danmark over Rostock er indløbet en til Hartwich Beseler i Rendsborg adresseret og af Grev Knuth underskreven Skrivelse, hvori tilkjendegives, at intet Svar meddeeltes paa hiin Skrivelse, men at Alle, der havde Deel i den oprørske Bevægelse, gjordes ansvarlige efter Loven. Grev Knuths Skrivelse er den 5te oplæst i Stænderforsamlingen i Rendsborg, der har udsat sine Møder indtil videre.
Odense Adresse-Contoirs Efterretninger, 1848-04-10
Berl. Nachr." give følgende Beretning om en Erklæring, som den preussiske Minister v. Arnim har afgivet i den preussiske forenede Landdags Møde den 3 ds. Ministeren vilde først imødegaae en Vildfarelse; Preussen havde ingen Krig med Danmark (?),men kun gjort en Expedition for at beskytte tydsk Gebeet og værge for tydske Rettigheder. Forbundet havde ved en Beslutning af 17 Sept. 1846 i denne Henseende forbeholdt sig sine Skridt, og Preussen anticiperede nu, hvad Forbundet vilde gjøre (altsaa Preussen støder Forbundet fra Tronen; om Forbundet vil finde sig i denne Usurpation, efter den forbittrede Stemning, der næsten overalt i Tydskland hersker mod Kongen af Preussen, skulde Man ikke antage det. Vil Østerrig taale det? Neppe). De Bekymringer, som den preussiske Handelstand havde yttret, vare ei heller vel grundede.
Odense Adresse-Contoirs Efterretninger, 1848-04-10
Danmark vilde hverken betragte Expeditionen som Krig (kan det anderledes,) eller udgive Kaperbreve, der ikke passede til vor Tid (heri kunde Man dog let tage feil, og vi kunne sandelig ikke indsee, hvorfor en lille Stat, naar den uretfærdigen angribes af en større, ikke skulde bruge de Midler den har til at gjøre Angriberen Afbræk, naar Tiden ikke forbyder det uretfærdige Angreb, forbyder den endnu mindre Forsvar og Repressalier); den danske Regjering kjendte sin Stilling for godt. Ogsaa (!) til Lands haabede Ministeren, at et Sammenstød vilde undgaaes, da en venskabelig Magt (England) havde tilbudt sin Mægling.
Odense Adresse-Contoirs Efterretninger, 1848-04-10
En Warschauer Korrespondent i "Schles. Zeit. forsikkrer paa sit Æresord, at Fyrst Paskewitsch har yttret, at der inden 10 Dage vilde være koncentreret 300,000 Mand russiske Tropper i og ved Warschau.
Odense Adresse-Contoirs Efterretninger, 1848-04-10
Flere Blade omtale et Manifest af den russiske Keiser, der ogsaa maa udtale sig om den danske Sag; Børsenh." mener, at det maa udøve en beroligende Jndflydelse paa Striden mellem Danmark og Tydskland paa Grund af den Fare, der truer begge Lande, især da Engelland, der i Folkekampen aldrig kunde være Ruslands Bundsforvandt, sikkert med Oprigtighed vilde udføre sin Mæglerrolle. J Warschau siges Manifestet at have frembragt en knusende Virkning (vi have desværre ikke fundet selve Manifestet, der vel maa staae i de udeblevne Blade). Medborgere, Da jeg er betroet det hæderlige Hverv, at organisere Folkevæbningen saavel til Hest som til Fods her i Fyen og til at tage saadanne Forholdsregler, at dertil dannede og villige Corps paa nærmere Ordre kunne samle sig i et Cantonnement mellem Assens og Faaborg, for under Navn af det slesvigske venstre Flankecorpses Reserve, at virke dirette til det fælleds Fædrelands Forsvar, har jeg herved den Ære at opfordre Enhver, der vil og kan, til at danne frivillige Corps saavel til Hest som til Fods, eller til at lade sig optage i saadanne. Jeg opfordrer hertil ogsaa de respective Borgervæbningers yngre Mænd, i Kjøbstæderne, ligesom Herregaardsjægerne og andre dygtige Skytter, det være sig til Hest eller til Fods.
Odense Adresse-Contoirs Efterretninger, 1848-04-10
Paa min første Reise gjennem de fyenske Kjøbstæder, beder jeg de hæderlige Fædrelandsmænd, der ville oprette saadanne Corps, foreløbigt at støde sammen med mig i Kjerteminde den 10 April næstk. i Nyborg den 11 i Svendborg den 11. i Rudkjøbing den 12. i Faaborg den 13. i Assens den 13. i Middelfart den 14. i Bogense den 14. i Odense den 1516 - for at fornøden Aftale kunde finde Sted og jeg derved sættes i Kundskab om: hvorvidt der haves de fornødne Skyde= eller blanke Vaaben, som og fornødent Krudt og Bly, om befalingsmænd ere udvalgte, hvem da, om der paa de forskjellige Punkter findes forhen tjente Officerer, der ere villige til atter at træde op blandt Fædrelandets Forsvarere og til, for det Første, at stille sig som Lærere for de dannede Corps os.v.; idet jeg tillige udbeder mig alle andre Oplysninger og Meddelelser, der maatte ansees vigtige for den hellige Sag: vort Fædrelands Forsvar og Uforkrænkelighed, da jeg med Liv og Sjæl deeler de brave Fyenboeres og vort fælleds Løsen: "Med Gud for Konge og Fædreland. Odense den 10 April 1848. Høegh Guldberg, Oberst.
Odense Adresse-Contoirs Efterretninger, 1848-04-10
AVERTISSEMENTS.
Odense Adresse-Contoirs Efterretninger, 1848-04-10
Extra=Søesession. Tirsdagen den 11 d. M., Formiddag Kl. 9, afholdes Extra-Søesession paa Raadstuen, hvor alt søeværnepligtigt Mandskab herved tilpligtes at møde, uden Hensyn til hvilket District det henhører. Odense Raadstue den 10 April 1848. Magistraten.
Odense Adresse-Contoirs Efterretninger, 1848-04-10
De Huusmændssønner under FraugdegaardsGods, som tage Deel i Kampen mod Slesvig=Holstenerne, og derved maatte blive udygtige til i Fremtiden af tjene deres Brød, tilsiger jeg deres Forældres Fæste=Huse, saasnart disse blive fæsteledige, uden Jndfæstnings Svarelse, samt 50 Rbd, hver til dermed at bosætte sig. Fraugdegaard den 9 April 1848. A. v. Sehested.
Odense Adresse-Contoirs Efterretninger, 1848-04-10
Foruden de tegnede og tildeels afleverede Bidrag i Penge og Fourage have efternævnte af Odense Herred skjænket til Armeens Brug: Proprietair Berg paa Hunderupgaard 1 Hoppe. Eibye Sogns Gaardmænd og Huusmænd 1 dito Steenløse og Fangel Sogne. 1 Hest. Odense Herredscontoir den 9 April 1848. F. Knudsen.
Odense Adresse-Contoirs Efterretninger, 1848-04-10
Af Pengebidrag til Oprettelsen af et mobilt Corps er til Dato tegnet 22,330 Rbd. 12 s. - Til Understøttelse for de efterladte Familier er til Dato tegnet eengang for alle 424 Rbd. 3 Mk. 4 s., 1 Td. Rug og 4 Tdr. Kartofler, samt i ugentlige Bidrag 27 Rbd. 8 s. Committeen er fremdeles for hele Provindsen samlet hver Sognedags Aften fra Kl. 6 1/2 til 8 paa Raadhuset for at modtage fremtidige Anmeldelser saavel om Bidrag som om dem, der ville gaae ind i det mobile Corps. Odense den 8 April 1848.
Odense Adresse-Contoirs Efterretninger, 1848-04-10
Committeen af 26 Marts.
Odense Adresse-Contoirs Efterretninger, 1848-04-10
Den de Militaires efterladte Familier tillagte Understøttelse udbetales hver Mandag Formiddag paa Hr. Kjøbmand Muus's Contoir udenfor Frederiksporten, og hvor de Vedkommende have at afhente Understøttelsen. Odense den 5 April 1848.
Odense Adresse-Contoirs Efterretninger, 1848-04-10
Stiftelsen af 18 September.
Odense Adresse-Contoirs Efterretninger, 1848-04-10
Mandagen den 17 dennes, Eftermiddag Kl. 4, afholdes paa Odense Raadstue den aarlige Generalforsamling, hvortil de ærede Stemmeberettigede i Stiftelsens Anliggende herved indbydes behagelig at give Møde. Odense, i Directionen for "Stiftelsen 18 Septbr." den 10 April 1848. S. Hempel, p. t. Formand.
Odense Adresse-Contoirs Efterretninger, 1848-04-10
En Pibe med sølvbeslaget Træhoved, mærket Mærk. H. C., er funden paa Veien mellem Krogs høi og Ellepindhuset, og kan af Eieren afhentes hos Jørgen, Paulsen i Stegsted. Fra Kjøbenhavn afgaaer Paqvetten De 4 Sødskende, Skipper C. F. Andersen, om 8 a 10 Dage, anbefalende sig for Gods og Passagerer. Nærmere Underretning meddeler J. Nielsens Søn.
Odense Adresse-Contoirs Efterretninger, 1848-04-10
En Seminarist, der, foruden Attester om fornøden Duelighed, kan fremlægge fyldestgiørende Vidnesbyrd om Færdighed i Orgelspil, kan faae Ansættelse her i Staden som Lærer ved Borgerskolen og Organist ved Kirken. Lønnen er 250 Rbd. aarlig, samt fri Bolig for en Ugift. Ansøgninger bilagte med behørige Attester og stilede til Skoledirectionen for Langeland, modtages paa Skolecommissionens Vegne i 6 Uger fra Dato af undertegnede Sognepræst Rudkjøbing den 7 April 1818. C. L. Steen. Contoirbetjent søges.
Odense Adresse-Contoirs Efterretninger, 1848-04-10
Et ungt Menneske med gode Anbefalinger, som skriver en god Haand og er øvet i Contoirfaget, kan strax eller til næstkommende 1 Mai erholde Ansættelse paa et Godscontoir. De herpaa Reflecterende vilde behage snarest at aflægge en Billet paa Adressecontoiret mærket 779.
Odense Adresse-Contoirs Efterretninger, 1848-04-10
En duelig Skytte. kan til 1 Mai erholde Tjeneste paa en Herregaard. Billetter desangaaende indsendes til Adressecontoiret under Mærket 9.
Odense Adresse-Contoirs Efterretninger, 1848-04-10
En Avlsforvalter eller duelig Avlskarl søges Strax i en Præstegaard, sammesteds tillige en Huusjomfrue. Adressecontoiret anviser.
Odense Adresse-Contoirs Efterretninger, 1848-04-10
En Embedsmands Datter ønsker en Plads som Selskaberinde til 1ste Mai; hun vil tillige tage Deel i huslige Sysler. Billet bedes indlagt paa Adressecontoiret mærket H.
Odense Adresse-Contoirs Efterretninger, 1848-04-10
En ferm Pige kan faae Condition til 1 Mai, naar hun snarest melder sig paa Adressecontoiret, som anviser. God Løn vil erholdes.
Odense Adresse-Contoirs Efterretninger, 1848-04-10
En ung Kone paa Landet, der har mistet sit Barn ønsker en Ammeplads hos et Herskab. billet mærket M. R. H. bedes indlagt paa Adressecontoiret i Odense. T. Hennings, Barbeer, Graabrødre=Plads No. 214, har, ifølge erhvervet Tilladelse etableret sig her i Byen, og anbefaler sig ærbødigst i denne Egenskab til muligst billig Betaling. Ligeledes aftrækkes Barbeerknive for 12 s. pr. Stk. Liigtorne opereres. Odense den 5 April 1848.
Odense Adresse-Contoirs Efterretninger, 1848-04-10
J disse Dage er udkommet: Kort over Danmark med Hertugdommerne Slesvig, Holsteen og Lauenborg samt Jsland og Fær gerne. Efter de bedste og nyeste Kort, tegnet, graveret og udgivet af A. Bull. Med illum. Vand 9 Mk., opklæbet til forskellige Priser, faaes i den Hempelske Boghandel.
Odense Adresse-Contoirs Efterretninger, 1848-04-10
Klæde=Handel. Mit i alle Farver og alle Qvaliteter vel assorterede Klæde=Oplag er ogsaa forsynet med smukt grønt og blaa grønt til alle Priser, passende til Uniformer for Jægere og Herregaardsskytter, hvormed jeg anbefaler mig paa det Bedste. Odense den 10 April 1848. V. Tychsen. 2 Lødekøer anvises til Salg fra Adressecontoiret. Sædefrøe.
Odense Adresse-Contoirs Efterretninger, 1848-04-10
Nyt rødt Kløverfrøe, ægte Rigaer Sæde=Hørfrøe, samt første Aars Sæde=Hørfrøe efter Rigaisk bekommes billig Th. Thrane, Odense Overgade No. 27.
Odense Adresse-Contoirs Efterretninger, 1848-04-10
Flere Sorter fortrinlig godt rødt og hvidt Kløverfrøe, Thimothei og Raigræsfrøe faaes til de billigste Priser hos J. H. C. Weeke i Odense.
Odense Adresse-Contoirs Efterretninger, 1848-04-10
Rødt og hvidt Kløverfrøe, Thimothei og engelsk Raigræsfrøe faaes hos J. J. Stokkebye, Odense Nørregade No. 404. Fiint, nyskjernet Herregaards=Smør 36 s. og Bøndersmør til 30 sk. pr. Pd.; god Schweizerost 22 s. Pd. lybsk Pølse 2 Mk. Pd., fiint, særdeles godt Kartoffel meel 1 Mk. Pd., 14 Mk. pr. Lpd., samt god islandsk Klipfisk til 8 s. Pd. og 7 Mk. pr. Lpd. kan erholdes hos H. Chr. Jensen, St. Knuds Kirkestræde. A. Schou i Middelfart. anbefaler sig til forestaaende Confirmation med et stort Udvalg af Shawler og Tørklæder i alle Størrelser og Stoffer, Mouselin de Laine, Orleans, Sirtser m. m. i aldeles nye Mynstre, som ere hjemkomne dette Foraar og sælges til de billigste Priser. J den nye Wattfabrik i Odense, Vestergade No. 251, kan erholdes smukke stukne Sengetæpper til billige, men bestemte Priser.
Odense Adresse-Contoirs Efterretninger, 1848-04-10
Hos Skrædermester Hundrup i Graabrødrestræde er en saa god som nye Borger-Uniform, Chako og Patrontaske at erholde tilkjøbs for billig Priis.
Odense Adresse-Contoirs Efterretninger, 1848-04-10
Hvor en saa god som ny Borger-Uniform med Chacot er billig at erholde, anviser Adressecontoiret.
Odense Adresse-Contoirs Efterretninger, 1848-04-10
En solid Penge-Jernkiste er indsat til Salg hos Kjøbmand P. Rasmussen i Odense. En smuk solid Wienervogn og en Bræddevogn med 2 lakerede Stole staae til Salg hos Gjæstgiver Lund i Stubberup Kroe pr. Assens. Sammesteds er en lille islandsk Hest ligeledes at erholde tilkjøbs. Gaard i Fæste.
Odense Adresse-Contoirs Efterretninger, 1848-04-10
En Gaard, 2 1/4 Miil fra Odense, med 52 Tdr. Land, kan erholdes i Fæste. Adressecontoiret anviser.
Odense Adresse-Contoirs Efterretninger, 1848-04-10
Mandagen den 17 April d. A., om Formiddagen Kl. 9, bliver i afdøde Jørgen Andersens Enkes Fæstegaard i Ullerup i Skamby Sogn afholdt offentlig Auction over Meubler, Sengklæder, Linned med mere Huusgeraad samt Kreaturer. Lunde og Skam Herreders Contoir den 8 April 1818. Hillerup.